নির্বাচন কমিশনের বিরুদ্ধে বিস্ফোরক অভিযোগ মুখ্যমন্ত্রীর

কলকাতা: “ইচ্ছামতো কাগজ তৈরি করতে হবে” এই মন্তব্য করে নির্বাচন কমিশনকে (Election Commision) সরাসরি ভর্ৎসনা করলেন রাজ্যের মুখ্যমন্ত্রী মমতা বন্দ্যোপাধ্যায় (Mamata Banerjee)।

তিনি প্রশ্ন তুলেছেন, কেন এমন উৎসবের সময় (SIR — Special Intensive Revision) এই ধরনের নির্দেশিকা নিয়ে আসা হল। “যারা ফিল্ড সার্ভে করছেন তারা অফিস থেকে বসে চারটি অফিসে নির্দেশ দিচ্ছেন, ‘তোমরা ইচ্ছেমতো কাগজ তৈরি করবে’,” মন্তব্য করেছেন মমতা।

আরও পড়ুন: NRC নোটিশ নিয়ে বিরাট মন্তব্য মমতার

মমতা আরও বলেন, “বিহারে করতে পারতেন কারণ ওখানে বিজেপি সরকার আছে। কিন্তু বাংলা ভিন্ন। এখানে বিভিন্ন সম্প্রদায়, হিন্দু, মুসলিম, সীখ, উপজাতি— সব রয়েছে। উৎসবের সময়ে মানুষ বিক্ষিপ্ত, অনেকের বাড়িতে জলে ভেসে গেছে, কাগজপত্র নষ্ট হয়েছে। এমন সময়ে কীভাবে দু’মাসে ভোটার তালিকায় সংশোধন সম্ভব?”

এছাড়া, তিনি কমিশন সংশ্লিষ্ট একাধিক অফিসারকে নিশানা করে বলেন, “বাঁশের চেয়ে কঞ্চি বড়। এখানে রাজ্য থেকে যিনি এসেছেন, তাঁর বিরুদ্ধে অভিযোগ অনেক। তিনি অফিসারদের ভয় দেখাচ্ছেন।”